
**Rad s mapama i datotekama**

**Napomena:** Za rješavanje zadataka s listića koristi se udžbenikom **Svijet informatike** (1) , njegovom digitalnom inačicom koja se nalazi na [e-sferi](https://www.e-sfera.hr/prelistaj-izdanje/4a61194e-144d-48f7-9cd7-d22e49c0e7fc) ili materijalima u Loomenu ([Rad](https://loomen.carnet.hr/mod/book/view.php?id=135192) s mapama i datotekama)

1. Otvori prezentaciju **Operacijski sustavi**. U prezentaciju dodaj slajd izgleda *Zaglavlje sekcije*. U rezervirano mjesto za naslov upiši „**Rad s mapama i datotekama**“. U rezervirano mjesto za tekst upiši: „**Operacijski sustav Windows**“.
2. Dodaj novi slajd proizvoljnog izgleda. Naslov slajda je „**Mape i datoteke**“. Na slajdu objasni što je mapa, a što datoteka. Dodaj slike ikona mapa i datoteka.
3. Dodaj novi slajd proizvoljnog izgleda. Naslov slajda je **„Imenovanje mapa i datoteka“**. U sadržaju slajda navedi na koji način se imenuju mape, a na koji datoteke. Što je nastavak u imenu datoteke? Što omogućuje? Navedi nekoliko standardnih nastavaka imena datoteke.
4. Na radnoj površini kreiraj mapu V*ježba* i u njoj mape **Privatno**, **Slike, Škola, Dokumenti, Prezentacije i Zadaće** u odnosima kao na slici**:**



1. Dodaj prezentaciji novi slajd izgleda *Naslov i dva sadržaja*. Naslov slajda je „**Kreiranje mape“**. U lijevom rezerviranom mjestu objasni postupke kreiranja nove mape. Programom *ScreenCast* (Alat za izrezivanje) izreži zaslonsku sliku hijerarhijskog prikaza svojih mapa, kao na slici i zalijepi ju na desnu stranu slajda.
2. Dodaj novi slajd izgleda *Naslov i dva sadržaja*. Naslov slajda je „**Odabir mape ili datoteke“**. Na slajdu je potrebno objasniti način odabira:
   1. jedne datoteke
   2. više datoteka u nizu
   3. više datoteka koje nisu u nizu.
   4. svih datoteka u mapi
3. Dodaj novi slajd u prezentaciju. Naslov slajda je „**Kopiranje datoteke i mape**“. U rezerviranom mjestu za sadržaj objasni postupak kopiranja mape i datoteke.
4. Dodaj novi slajd. Naslov slajda je „**Premještanje datoteke i mape**“. U rezerviranom mjestu za sadržaj objasni postupak premještanja mape i datoteke.
5. Dodaj novi slajd. Naslov slajda je „**Brisanje i preimenovanje datoteka i mapa**“. U rezerviranom mjestu za sadržaj objasni postupke iz naslova. Što se događa kad obrišemo datoteku? Može li se obrisana datoteka vratiti? Na koji način možemo obrisati datoteku bez da ju pošaljemo u koš za smeće? Objasni na slajdu (ili više slajdova).
6. Dodaj novi slajd u prezentaciju. Naslov slajda je „**Sažimanje (komprimiranje) mape ili datoteke**“. Na slajdu objasni zbog čega sažimamo podatke. Navedi nekoliko poznatih programa za sažimanje uglavnom tekstualnih datoteka.
7. Spremi promjene u prezentaciji. Uredi dizajn. Provjeri pravopis. Prema potrebi dodaj animacijske efekte. Ne pretjeruj!
8. Zatvori prezentaciju. Kopiraj ju u kreiranu mapu *Dokumenti* koja se nalazi u mapi *Škola*.
9. Kopiraj prezentaciju i u mapu prezentacije koja se također nalazi u mapi *Škola*.
10. Prezentaciju iz mape *Prezentacije* preimenuj u **Prva prezentacija**.
11. Zapakiraj mapu *Vježba* i predaj ju na za to predviđeno mjesto u Loomenu.